Illum, is-Sur Wojciech Wiewiórowski nħatar mill-Kunsill bħala l-Kontrollur Ewropew għall-Protezzjoni tad-Data (EDPS) għal mandat ta' ħames snin. Illum, is-Sur Wojciech Wiewiórowski nħatar mill-Kunsill bħala l-Kontrollur Ewropew għall-Protezzjoni tad-Data (EDPS) għal mandat ta' ħames snin. Wojciech Wiewiórowski, mill-Polonja, ilu l-Assistent Kontrollur fl-EDPS sa mill-2014. Qabel dan, serva bħala spettur ġenerali għall-protezzjoni tad-data personali fl-awtorità tal-protezzjoni tad-data Pollakka, pożizzjoni li kellu mill-2010. Anna-Maja Henriksson, Ministru għall-Ġustizzja mill-Presidenza Finlandiża tal-Kunsill qalet: "Il-protezzjoni tad-data personali u d-dritt għall-privatezza huma drittijiet fundamentali bażiċi ggarantiti mil-liġi tal-UE. Naf li s-Sur Wiewiórowski u l-persunal tiegħu se jagħmlu l-almu tagħhom biex jassistu lill-istituzzjonijiet kollha tal-Unjoni biex jagħmlu dawn id-drittijiet reali. Hija meħtieġa wkoll attività speċjali li tikkonċerna t-teknoloġiji ġodda li qed ifeġġu." Il-Kontrollur Ewropew għall-Protezzjoni tad-Data huwa l-awtorità indipendenti tal-UE għall-protezzjoni tad-data. Il-missjonijiet ewlenin tiegħu huma li jiżgura l-protezzjoni tad-data personali meta l-istituzzjonijiet tal-UE jipproċessaw l-informazzjoni personali tal-individwi kif ukoll li jagħti pariri lill-istituzzjonijiet dwar il-kwistjonijiet kollha relatati mal-ipproċessar tat-tali data. Il-EDPS jikkoopera mill-qrib ukoll mal-awtoritajiet superviżorji nazzjonali u ma' korpi superviżorji oħra biex titjieb il-konsistenza fil-protezzjoni tal-informazzjoni personali. Il-ħatra ġiet deċiża bi qbil komuni bejn il-Kunsill u l-Parlament Ewropew. Sit web tal-Kontrollur Ewropew għall-Protezzjoni tad-Data Ara l-paġna tal-laqgħa